Foto: AFP Guardian nashri chop etgan yangi tadqiqotga ko‘ra, AQShda 3 foiz aholi shaxsiy foydalanishda bo‘lgan butun qurolning 50 foiziga egalik qiladi. AQShning Garvard va Shimoli-sharqiy universitetlari olimlari 130 mln dona o‘qotar qurol 3 foiz amerikaliklar qo‘lida mujassamlanganini aniqladilar. Hammasi bo‘lib shaxsiy foydalanishda 265 mln dona qurol mavjud. 2015 yil natijalariga ko‘ra, mamlakatda qurol miqdori 1994 yilga nisbatan 70 mln donaga ko‘paygan, bu orada qurol egalari soni kamaygan: 1994 yilda 25 foiz amerikaliklar juda bo‘lmasa bir dona qurolga ega bo‘lishni istagan bo‘lsa, 2015 yilda bu ko‘rsatkich 22 foizni tashkil qilgan. Tadqiqot natijalariga ko‘ra, 55 mln nafar qurol egasidan ko‘pchiligi bir donadan 3 donagacha qurolga ega. Biroq olimlar 7 tadan 140 tagacha qurolga ega bo‘lgan "super qurol egalari"ni alohida ko‘rsatmoqdalar. AQShda bundaylar 7,7 mln ga yaqinni tashkil qiladi.